Tâi-tiong-chhī Cheng-bi̍t Ki-hāi Kho-ki Chhòng-sin Hn̂g-khu

Tâi-tiong-chhī Cheng-bi̍t Ki-hāi Kho-ki Chhòng-sin Hn̂g-khu (台中市精密機械科技創新園區), kán-chheng Tâi-tiong Cheng-bi̍t Ki-hāi Hn̂g-khu (台中精密機械園區）ia̍h Tâi-tiong Cheng-ki (台中精機), sī tī Tâi-oân Tâi-tiong-chhī Lâm-tūn-khu Tōa-tō͘ Tâi-tē téng ê kho-ki hn̂g-khu, lē-sio̍k Tâi-tiong-chhī Chèng-hú Keng-chè Hoat-tián-kio̍k koán-lí. Hn̂g-khu biān-chek tāi-iok 161 kong-khéng, pak-pêng óa Tâi-tiong Kang-gia̍p-khu, lâm-pêng sī Léng-tong Kho-ki Tāi-ha̍k. Hn̂g-khu tē-it kî chóng biān-chek sī 124 kong-khéng; tē-jī kî ê khai-hoat ūi-tì tī tē-it kî ê se-lâm-pêng, í-keng tī 2012 nî 9 goe̍h 25 hō tāng-thó͘, 2013 nî 4 goe̍h khí lio̍k-sio̍k kau-tē kiong chhiúⁿ-siong kiàn-chhiúⁿ êng-ūn téng chok-gia̍p.